UDRUGA ANTIFAŠISTIČKIH BORACA Matulji, 22.02. 2019.

I ANTIFAŠISTA LIBURNIJE

Podružnica Matulji

Trg Maršala Tita 11.

51211 Matulji

**Izvješće o radu za 2018. godinu**

Podružnica Matulji iz Udruge antifašističkih boraca i antifašista Liburnije ima 174 člana od čega je 94 žena i 80 muškaraca. Tijekom 2018. godine umrlo nam je 9 članova.

Prosjek starosti Podružnice Matulji je 65 godina. Članova mlađih od 30 godina je dvoje.

Ovi podaci ukazuju da u Podružnici pa i Udruzi prevladava članstvo starije životne dobi, a ujedno ukazuje i na kompleksan problem pomlađivanja Podružnice i Udruge.

Predsjedništvo Podružnice Matulji je održalo 5 sjednica s ukupno 18 točaka dnevnog reda.

Tijekom 2018. godine Podružnica Matulji je nakon usvajanja na tijelima UABA Liburnije i nadležnih tijela Općine Matulji realizirala veći dio programa pod nazivom „Da se ne zaboravi“ i to kroz četiri potprograma:

**1. Potprogram obilježavanja Dana žena** na kojem je educirano članstvo o ulozi i značaju obilježavanja tog Dana s jednim pozitivnim pogledom na društvo u cjelini i širenjem znanja o snazi i ulozi žene u društvu.

**2. Potprogram njegovanje revolucionarnih tradicija** kojim smo obilježavali značajne dane i događaje iz NOB-a vezani uz borbu i stradanja žitelja s područja današnje Općine Matulji i to:

- 09. siječnja 2018. nazočni u sastavu delegacije UABA Liburnije na komemorativnom skupu i 74. obljetnici stradanja sela Bokordići i Šajini.

15. veljače nazočni, u okviru delegacije UABA, 56. Memorijalu mira u Mrkoplju.

08. ožujka organizirali smo obilježavanje Međunarodnog dana žena za sve članove UABA Liburnije.

16. ožujka delegati iz Podružnice Matulji učestvovali na redovnoj godišnjoj skupštini UABA Liburnije.

07. travnja učestvovali na obilježavanju preustroja 1. brigade „Vladimir Gortan“ na Učki.

17. travnja  bili nazočni na obilježavanju 73. godišnjice  oslobođenja otoka Krka u Polju na Dobrinjštini.

20. travnja organizirali okrugli stol na temu „ Završne operacije za oslobođenje Primorsko — goranske županije i zapadne Hrvatske u Drugom svjetskom ratu“.

25. travnja učestvovali u obilježavanju 73. godišnjice iskrcavanja jedinica 9. dalmatinske udarne divizije i Kvarnerskog odreda mornaričke pješadije u Brseč i Mošćeničku Dragu.

26. travnja učestvovali u obilježavanju oslobođenja Lovrana.

26. travnja u organizaciji Podružnice Matulji učenici iz OŠ „Drago Gervais“- Brešca i iz OŠ „Dr Andrija Mohorovičić“ posjetilo je u pratnji svojih profesora Memorijalni  centar „Lipa pamti“.

30. travnja bili nazočni na komemorativnom skupu i obilježavanju 74. godišnjice stradanja žitelja i sela Lipe.

02. svibnja učestvovali u obilježavanju 74. godišnjice  stradanja sela Potoki u Mošćeničkoj Dragi u njemačkoj operaciji Brauschweig.

* 03. svibnja obilježili smo 73. obljetnicu oslobađanja Matulja, evociranjem kronologije vođenih borbi jedinica koje su učestvovale u oslobađanju Matulja.
* 05. svibnja obilježili 74. godišnjicu stradanja žitelja i sela Žejana, Malih i Velih Muna, uz međunarodnu komemoraciju Giovaniu Zolli, te 73. obljetnicu oslobađanja područja Općine Matulji I PGŽ-a u Pasjaku.
* 22. lipnja obilježili Dan antifašističke borbe uz obilazak spomenika poginulim borcima i žrtvama fašističkog terora u NOB-u na području Općine Matulji.
* 25. Lipnja učestvovali u okviru delegacije UABA Liburnije zajedno s braniteljima Domovinskog rata i čelništvom Općine Matulji u obilježavanju Dana državnosti.
* 05. srpnja obilježili 76. obljetnicu osnivanja jezgre 1.partizanske čete u Grdom žlebu u Kućelima.
* 05. kolovoza učestvovali u obilježavanju Dana pobjede i domovinske zahvalnosti i Danu hrvatskih branitelja zajedno s veteranima Domovinskog rata i delegacijom Općine Matulji.
* 31. kolovoza u Brgudcu učestvovali u obilježavanju 74. obljetnice spaljivanja šest kraških sela i 75. obljetnica pogibije narodnog svećenika Šime Milanovića.
* 09. rujna prisustvovali s 53 člana komemorativnom skupu i obilježavanju 75.obljetnice oslobađanja zatočenika logora Kampor na Rabu.
* 20. rujna  s 38 učenika iz OŠ „Drago Gervais- Brešca i OŠ „Dr. Andrija Mohorovičić“ – Matulji realizirali projekt pod nazivom „Tragom spomenika iz NOB-a po Ćićariji i Buzeštini.
* 05.listopada organizirali susret s predstavnicima Saveza boraca Kočevja te se uz spomeničku baštinu iz NOB-a Kočevja upoznali s antifašističkom borbom i stradanjima Kočevskog kraja.
* 20.10.2018. 40 članova UABA Liburnije posjetilo je muzej i groblje talaca u Begunjama u Gorenjskoj.
* 31. listopada u povodu blagdana Svih svetih učestvovali smo, zajedno s delegacijom Udruge veterana Domovinskog rata, i delegacijom Općine Matulji u obilasku spomenika branitelja Domovinskog rata i borca NOR-a uz polaganje vijenaca, paljenje svijeća i odavanje počasti.
* 14. prosinca organizirali smo prednovogodišnje druženje osamdesetak članova uz uručenje poklona članovima iznad 82 godine kao i bolesnim i slabije pokretnim članovima Podružnice Matulji u njihovim kućama.
* Predsjednica ili neki od članova predsjedništva Podružnice Matulji učestvovali su u okviru delegacije UABA Liburnije na komemorativnim skupovima i obilježavanju određenih događaja iz NOB-a na području drugih općina i Županija**.**
* **3. Rad s mladima iz osnovnih škola na području Općine Matulji odvijao se kroz usklađene programske aktivnosti i to:**

- 25. siječnja 2018. bili nazočni u OŠ „Drago Gervais“ Brešca na obilježavanju Dana sjećanja na Holokaust i sprječavanja zločina protiv čovječnosti.

* 28. travnja predsjedništvo Podružnica Matulji je organiziralo posjet učenika osmih razreda iz OŠ „Dr. Andrija Mohorovičić“ Matulji i OŠ „Drago Gervais“ Brešca Memorijalnom centru „Lipa pamti“.
* 20. rujna s učenicima OŠ „Drago Gervais“ Brešca i OŠ „Dr. Andrija Mohorovičić“ Matulji realiziran je projekt „Tragom spomenika po Ćićariji i Buzeštini“.

**4. Briga za članove Podružnice i ove godine odvijala se na način**:

- da su organizirane posjete bolesnim i teže pokretnim članovima u njihovim domovima, uz čestitke i uručene poklone.

- da je za članove iznad 82 godine organizirano zajedničko druženje u oči božićnih i novogodišnjih blagdana 23.prosinca..

- da su posjećene obitelji umrlog člana i gdje je za to postojala želja odavana je počast preminulom članu na pogrebu na način utvrđen Protokolom o sahrani članova Udruge.

**5. Briga o spomeničkoj baštini** vršena je praćenjem stanja spomen-obilježja te dostavom prijedloga za potrebe saniranja pojedinih spomenika i spomen ploča Općini Matulji.

**6. Informiranje o aktivnostima UABA Liburnije Podružnice Matulji vršeno je:** putem izvještaja o radu Podružnice na skupštini i objavljivanjem sadržaja aktivnosti na web stranicama UAB-a Liburnije.

Ukupno je kroz posljednjih 5 godina na našim WEB stranicama objavljeno 139 naslova, 408 stranica, 736 fotografija i 26 priloga. WEB stranice su postale ogledalo rada naših podružnica i Udruge kao cjeline. Mnoge informacije događaji i poruke s ovih naših web stranica ostat će kao trajni svjedoci rada i aktivnosti članova naše Udruge u jednom vremenskom razdoblju.

Predsjedništvo UABA Liburnije je ocijenilo da je time učinjen značajan iskorak u osiguranju javnosti rada Udruge u ovom petogodišnjem razdoblju

Predsjednica

Marija Lenžer